**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2018. május 16-án 18:00 órai kezdettel** a Polgármesteri Hivatal tárgyalójában megtartott **rendes nyílt** üléséről.

**Jelen vannak:**

Deltai Károly Polgármester

Dr. Lack Mónika Jegyző

Földvári-Nagy László Bizottsági elnök

Szigeti Antal Bizottsági tag

Fillinger Zsófia Bizottsági tag

Láng Richárd Bizottsági tag

Király Péter Bizottsági tag

Móczár Gábor Alpolgármester

Takács Zoltán Alpolgármester

Halász Terézia Képviselő

Dr. Vida Rolland Képviselő

Hoós Péter Műszaki ügyintéző

Vetési Vincéné Pénzügyi vezető

Földvári-Nagy László levezető bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Szigeti Antal bizottsági tagot.

Telki Község Képviselő-testületének Pénzügyi Bizottsága 5 igen szavazattal egyhangúlag -5 fő bizottsági tag volt jelen a szavazáskor- határozathozatal mellőzésével az alábbi napirendet fogadja el.

**Javasolt napirendek:**

1./ Az épülő Sportcsarnok beruházáshoz kapcsolódó műszaki, jogi és pénzügyi lehetőségek áttekintése

**Előterjesztő:** Polgármester

**Napirendek tárgyalása:**

1./ Az épülő Sportcsarnok beruházáshoz kapcsolódó műszaki, jogi és pénzügyi lehetőségek áttekintése

**Előterjesztő:** Polgármester

*Az előterjesztés a jegyzőkönyv melléklete.*

Földvári-Nagy László bizottsági elnök: Itt kizárólag arról kell dönteni, hogy meghatározzuk a képviselő-testület számára, hogy milyen pénzügyi mozgástere van az önkormányzatnak.

Deltai Károly polgármester: a kiküldött anyagban lehet látni a számokat. Az érdemi építészeti kérdéseket a képviselő-testület tárgyalja majd meg és várjuk ide a szakértői anyagokat készítő szakembereket és Varga Béla főépítész urat is. Arról beszéltünk múltkor ,hogy három szempontból kell vizsgálni a kérdést, építészeti, jogi és pénzügyi szempontból. A jogi és építészeti szemponthoz felkértünk külső szakértőket, a pénzügyi szempontokat pedig a Pénzügyi Nizottság vizsgálja meg.

Vetési Vincéné pénzügyi csoportvezető: Az első beruházásunk az Egészségház közbeszerzése, ennek közbeszerzésen meghatározott költsége 250.000.000.- Ft ehhez majd fog jönni pályázati támogatás is. De ennek berendezéséhez és rendezéséhez még kell forrásokat biztosítani. A költségvetésben erre be van tervezve kb 30.000.000.- Ft. A költségvetésben be van tervezve egy 127.000.000.- Ft a közösségi ház létesítésére, meg van egy tartalékunk 87.000.000.- Ft, így a közösségi ház egy 250.000.000.- Ft várható az előzetes költségbecslések alapján. Elkezdődött a Petőfi utca felújítása, útkarbantartás, a folyamatos működés biztosításához figyelembe véve a második félévi adóbevételeket is maximum 100.000.000. Ft, amit az önkormányzat erre tud fordítani.

Takács Zoltán alpolgármester: Javaslom a Bizottságnak, hogy kérjen a hivataltól egy likviditási tervet, amely pontosabb számokat tartalmaz és időbeli bontást is, így bemondott számok alapján korai lenne elfogadni. Én ezeket vállalnám, hogy megnézem. Egy jóval pontosabb megalapozottabb számítás kell.

Móczár Gábor alpolgármester: ha jól értem, most ennek a projektnek az átcsoportosítására az önkormányzatnak milyen mozdítható tartalékokkal rendelkezik azt kell vizsgálni?

Vetési Vincéné pénzügyi csoportvezető: A költségvetésnek a I-IV. hónapi gazdálkodási adatait illetve a 2017.évi zárszámadási rendelet a következő ülésre el fog készülni.

Takács Zoltán alpolgármester: Mindenesetre ne szóbeli előterjesztés alapján döntsünk. Dönthettek másképp, de az megalapozatlan lenne.

Szigeti Antal bizottsági tag: A szóbeli tájékoztatást elfogadhatjuk. Én szerintem döntsünk úgy, hogy elfogadjuk a szóbeli beszámolót és cash-flowt, mert azokat össze lehetne rendelni. Mennyi időn belül kell ez nekünk?

Deltai Károly polgármester: A végső döntést a lakossági fórum után tudjuk meghozni, akkor kell is döntenünk. Nyilván itt nagyságrendeket látunk, pontos számokat majd pl. a közösségi ház esetében is csak a közbeszerzés keretében derül ki.

Földvári Nagy László: Ha van érdemi eltérés, akkor tartunk egy új PÜB-öt a közmeghallgatás előtt.

Deltai Károly polgármester: Van a Zoli javaslatának egy megfontolandó eleme. Bármelyik reális javaslat mellett is döntünk annak van egy moduláris rendszere. Nyilván a teljesen irreális irányokról tudunk már dönteni: hogy elvetjük.

dr.Vida Rolland képviselő: Azért akkor most azt nem javaslod, hogy ne lépjünk tovább ugye?

Lánd Richárd bizottsági tag: Én úgy gondolom, hogy mivel az előterjesztés célja, hogy az irreális lehetőségeket kizárjuk, akár indulhatunk hátulról is, mivel van egy összeg ami rendelkezésünkre áll.

Földvári Nagy László bizottsági elnök: A kizárásról majd a testület dönt.

Fillinger Zsófia bizottsági tag: Az előterjesztéssel kapcsolatban lenne észrevételem, pl. a 2017.évben több alkalommal informális és nyílt képviselő-testülti üléseken foglalkozott a megvalósítandó csarnok ügyével. Az informális ülésekre én nem tudok, nem voltam meghívva. Én egy képviselő-testületi ülésről tudok, akkor jelentek meg a rajzok, amikor én láttam, hogy Hupro technológiával lesz megépítve én azt a választ kaptam, hogy ez építészetileg jóvá van hagyja. Én, mint képviselő nem kaptam megfelelő tájékoztatást. Nem volt meg az építészeti háttere, ezt az Arculati kézikönyv tette lehetővé. A különböző igények kell a lehetőségekkel egyeztetni, bármilyen igény esetén. A üdülőbe pl. még mindig nincs csatorna. Szerepel az előterjesztésbe, hogy a tervezett csarnokkal kapcsolatban több cikk jelent meg, hát én egyről tudok A képviselők is jelezték, hogy nem látták pontosan, hogy mi valósul meg.

dr. Vida Rolland képviselő: Ujságcíkk kettő is megjelent. A júliusi és az októberi számban is jelent meg cikk. A júliusi ülésen tárgyaltuk ott részletes tervek, alaprajzok volta, igaz, hogy környezetbe illesztett látványtervek nem voltak, de ilyen látványterveket soha eddig nem csináltak. Ha más beruházások esetében lett volna látványterv, akkor lenne gond, de nem volt máskor sem.

Fillinger Zsófia bizottsági tag: Lefolytatták-e a településképi eljárást, volt-e főépítészi vélemény?

Deltai Károly polgármester Minden településképi véleményt én írok alá, főépítészi szakvélemény alapján.

Móczár Gábor alpolgármester: Javaslom, hogy menjünk tovább. Szerintem érdemes a változatokat végig nézni.

Földvári-Nagy László bizottsági elnök: Most nem az a feladatunk, azt a képviselő-testület végzi. Arról kell dönteni, hogy a jelenlegi pénzügyi helyzetben mennyi az a szabad forrás, amit bárminemű változtatásra tudunk fordítani. Az más kérdés, ha ezen a kereten felüli megoldásról döntünk akkor azt kell megvizsgálni, hogy minek a terhére, milyen beruházást hagyunk el.

dr. Vida Rolland képviselő: Ezt így nem lehet látni kell, meg kell vizsgálni a különböző opciókat.

Takács Zoltán: Ügyrendi javaslat, hogy fogadjuk el a szóbeli számot, addig, amig ez megerősítésre nem kerül.

**Telki Község Képviselő-testülete**

**Pénzügyi Bizottsága**

**45/2018. (V.16) PÜB. számú**

**állásfoglalása**

**Az épülő Sportcsarnok beruházáshoz kapcsolódó pénzügyi keret meghatározása**

A Pénzügyi Bizottság úgy foglalt állást, hogy a Polgármesteri Hivatal szóbeli tájékoztatója alapján az önkormányzat gazdálkodási adatai alapján az egyéb kötelezettségeket nem veszélyeztetve kb. 100.000.000.- Ft keret áll rendelkezésre az épülő sportcsarnok beruházáshoz kapcsolódó módosítások végrehajtásához, mely erre a célra fordítható. A bizottság kéri a hivatalt, hogy készítsen el egy Cash-flow-t és azt egy következő Pénzügyi bizottság tárgyalja.

Határidő: 2018. május 18.

Felelős: Polgármester

Az ülésen több hozzászólás nem volt. Földvári-Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

Földvári Nagy László Szigeti Antal

bizottsági elnök hitelesítő